Kai R. Lehtonen

**Kai Rikhard Lehtonen** (5. marraskuuta 1930 Lahti – 14. huhtikuuta 2024 Helsinki) oli suomalainen lehtori, filosofian tohtori, kirjailija ja pakinoitsija.

Lehtosen vanhemmat olivat Oskari Lehtonen ja Armi Sulamith Bonsdorff.

Lehtonen toimi historian ja yhteiskuntaopin opettajana, oppikirjantekijänä, BBC:n suomenkielisen osaston toimittajana, Yleisradion kouluradion toimituspäällikkönä ja Yleisradion asiaohjelmien toimittajana.

Lehtonen kirjoitti historian ja yhteiskuntaopin oppikirjoja, pakinakokoelmia, muistelmateoksia ja tietokirjoja eri aloilta. Hän pakinoi radiossa 1980–1990-luvuilla *Historiaa pitkin poikin* -ohjelmasarjassa. Tietotekniikan liitto nimesi Kai R. Lehtosen vuonna 1991 vuoden ATK-vaikuttajaksi ”tunnustuksena hänen ansioistaan tietotekniikan tuomisessa radion avulla tutuksi laajoille harrastajapiireille”. Lehtonen käynnisti Yleisradion vuosina 1985–1988 lähettämän tietokoneharrastajille suunnatun radio-ohjelman ''Silikoni''. Vuonna 1980 Lehtonen käynnisti ylioppilaskokelaille tarkoitetun radio-ohjelman *Älliä vai ei*, jossa ylioppilastutkintolautakunnan jäsenet vastasivat suorassa lähetyksessä kokelaiden koetta koskeviin kysymyksiin.

Lehtosen ensimmäiset pakinakokoelmat ovat kaksi 1990-luvun alkupuolen tietokoneaiheista teosta. Radioon toimittamistaan puhepakinoista Lehtonen on koostanut kaksi kirjaa, *Briljantti juttu* (1993) sekä *Yhdeksän muusaa ja kolme miljoonaa suudelmaa* (1995). Ne sisältävät herkullisia historiallisia tarinoita. Lisämausteena on historian rinnastaminen nykyajan ilmiöihin. Vaikka teksti on asiapitoista, se tarjoillaan keveällä tyylillä.

Lehtonen oli myös ilmailun ja valokuvauksen harrastaja ja mukana Helsinki-Malmin lentoaseman säilyttämistä vaativassa kansanliikkeessä. Lehtonen tallensi lentoaseman historiaa kaitafilmille ja videonauhalle.

## Teokset
* *Koulun YK-kirja*; kirj. Kai R. Lehtonen, Hannu Tarmio; esipuhe Reino Oittinen. WSOY 1960, 2. painos 1964
* *Vuosisatamme tuokiokuvina*. WSOY 1960
* *Lentäjien koulu*; valokuvat tekijän ottamia. WSOY 1967
* *Yleinen historia: Itseopiskelijan oheiskirja*. Weilin+Göös, Helsinki 1968
* *Auskultoinnin avain: Opetusharjoittelu normaalilyseoissa*. Valistus, Helsinki 1969
* *Lentoralli*. Valistus, Helsinki 1970
* *Tapiola kesät talvet – Tapiola summer and winter*. WSOY 1971
* *Lentokonejärven kummitus*. Weilin+Göös, Espoo 1980
* *Valtiovalta ja oppikirjat: senaatti ja kouluhallitus oppi- ja kansakoulun oppikirjojen valvojina Suomessa 1870–1884*, Helsingin yliopiston väitöskirja. Tutkimuksia / Helsingin yliopiston opettajankoulutuslaitos 9. Helsinki 1983
* *Tietokoneeni ja minä: pakinoita tietokoneikäisille*. WSOY 1991
* *Yhä yhdessä: tietokoneeni ja minä*. WSOY 1992
* *Briljantti juttu: valittuja radiotarinoita ja tarinoiden paloja vuosilta 1984–1993*. Yleisradio, Radio Suomi, Helsinki 1993
* *Rehellisyys Rooman perii: aamunavauksia kouluvuoden merkki- ja arkipäiviksi*. WSOY 1994
* *Yhdeksän muusaa ja kolme miljoonaa suudelmaa: valikoima Historiaa pitkin poikin -pakinoita ja muitakin tarinoita*. WSOY 1995
* *Poutahaukka*. Kai R. Lehtonen, Helsinki 1999, 2. tark. painos 2000
* *Elämäni kielet – kielet ja elämäni*. Kai R. Lehtonen, Helsinki 2003
* *Peltiauto ja muita kertomuksia 1930-luvulta*. Kai R. Lehtonen, Helsinki 2004
* *Tomaatti- ja mozarellasalaatti, eli, Viiden miehen ja kahden naisen havaintoja, ajatuksia ja kokemuksia siitä, mitä alemman keskitason esimiehen tulisi tietää*. Kai R. Lehtonen, Helsinki 2004, 2007
* *Turisti tuulilasin takana: muistelmia automatkoilta Länsi-Eurooppaan 1960-luvulla*. Kai R. Lehtonen, Helsinki 2004, 2. tark. painos 2006, 3. painos 2012
* *Peltiauto*. Viestintä Tarmio, Espoo 2005
* *Lauttasaari ennen metroa: lentokuvia Lauttasaaresta 1968–1999 = Drumsö före metron: flygbilder av Drumsö 1968–1999*. Lauttasaaren säätiö, Helsinki 2007
* *Loppusointuja suomeksi ja englanniksi – Rhymes in Finnish and in English*. Kai R. Lehtonen, Helsinki 2009, 2. uud. painos 2009, 3. uud. painos 2010
* *Historian oppituntien pohjia ja taulupiirroksia 1950- ja 1960-lukujen koulusta*. Kai R. Lehtonen, Helsinki 2011
* *Kaitaelokuvaajan kertomuksia*. Kai R. Lehtonen, Helsinki 2011, 2. tark. laitos 2012
* *Koulupoikana Lahdessa 1937–1945*. Kai R. Lehtonen, Helsinki 2011
* *Nuoren opettajan tuntipäiväkirja 1955–1956*. Kai R. Lehtonen, Helsinki 2011
* *Autojen matkassa: muistoja autoista ja automatkoista 1930-luvulta vuoteen 2012*. Kai R. Lehtonen, Helsinki 2012
* *Koulupoikana Tampereella 1945–1949*. Kai R. Lehtonen, Helsinki 2012
* *Lentävän kameran kertomuksia – Stories of an airborne camera*. Kai R. Lehtonen, Helsinki 2012
* *Luontoretkiä kirjahyllylle*: pakinoita, osa julkaistu Lauttasaari-lehdessä 2002–2003. Kai R. Lehtonen (omakustanne), Helsinki 2012
* *Omenan muotoinen maitopisara ja muita kamerakertomuksia – An apple shaped milk droplet and other camera stories*. Kai R. Lehtonen, Helsinki 2013
* *218 kertaa elokuvissa vuosina 1945–1948 ja 1951*. Kai R. Lehtonen, Helsinki 2014

## Oppikirjat
* *Yhteiskuntaoppi: Yhteiskuntaopin ja taloustiedon oppikirja*; kirj. Veikko Huttunen, Kai R. Lehtonen; piirrokset Sauli Rantamäki. WSOY 1962, 8. tark. painos 1972
* *Vuosisadat vierivät 1, Keskikoulun yleisen historian oppikirja*; piirrokset Aarne Nopsanen. WSOY 1964, 3. painos 1967
* *Kansalaiskoulun yhteiskuntaoppi*; kirj. Veikko Huttunen ja Kai R. Lehtonen. WSOY 1965, 5. tark. painos 1972
* *Kouluhistorian oheislukemisto 1, Hammurabista Napoleoniin*; toim. Kai R. Lehtonen; piirrokset Pentti Papunen. WSOY 1965
* *Kouluhistorian oheislukemisto 2, A. I. Arwidssonista avaruusmiehiin*; toim. Kai R. Lehtonen; piirrokset Pentti Papunen. WSOY 1965
* *Yhteiskuntaopin kertauskirja sekä ylioppilaskirjoitusten ohjeita, kysymyksiä ja vastauksia*; kirj. Veikko Huttunen ja Kai R. Lehtonen. WSOY 1965
* *Menneet ajat meillä ja muualla: yleisen ja Suomen historian oppikirja keskikouluille: yhdistetty laitos sarjasta Vuosisadat vierivät 1–3*. WSOY 1965–1966
* *Vuosisadat vierivät 2, Keskikoulun yleisen historian oppikirja: uusin aika*; piirrokset Aarne Nopsanen. WSOY 1966, 4. tark. painos 1972
* *Peruskoulun historia 1, Viidettä kouluvuotta varten*; piirrokset ja taitto Aarne Nopsanen. WSOY 1971
* *Peruskoulun historia 2, Kuudetta kouluvuotta varten*; kirj. Kai R. Lehtonen, Veikko Huttunen; piirrokset Aarne Nopsanen. WSOY 1972
* *Peruskoulun historia 4, Kahdeksatta kouluvuotta varten*: kartat ja kaaviot Jorma Nousiainen; kirj. Kai R. Lehtonen, Veikko Huttunen, Olavi Laine. WSOY 1974
* *Historia vuoteen 1815: iltaoppikouluja ja aikuisopetusta varten*; kirj. Kai R. Lehtonen, Veikko Huttunen; piirrokset Aarne Nopsanen. WSOY 1974
* *Peruskoulun historia 3, Seitsemättä kouluvuotta varten*; kirj. Kai R. Lehtonen, Veikko Huttunen; piirrokset Aarne Nopsanen; kartat ja kaaviot Jorma Nousiainen. WSOY 1975
* *Historian peruskartasto*; karttojen piirtäjät Jorma Nousiainen ym. WSOY 1976, 2. painos 1984
* *Peruskoulun yhteiskuntatieto. Yhdeksättä kouluvuotta varten*; kirj. Kai R. Lehtonen, Veikko Huttunen; piirrokset Heikki Ennevaara. WSOY 1976

## Suomennokset
* *Lentokoneet*; teksti Stig Ericson; päällys ja kuvitus Björn Karlström; suom. Kai R. Lehtonen; pedagoginen tarkastus Kerstin Wåhlström; valokuvat Ruotsin ilmavoimien arkistosta. Tietohyrrä 4. WSOY 1970, 2. painos 1975
* Robert A. Winston: *Lento Suomeen: Brewster-koelentäjän muistelmia vuodelta 1940*; piirrokset Grant Powers; suomentanut ja taustatiedot koonnut Kai R. Lehtonen. Tietoteos, Kirkkonummi 1996

## Lähteet

## Aiheesta muualla
* Ylen Elävä arkisto: Kai R. Lehtosen radiopakinoita 1980-luvulta Historiaa pitkin poikin sarjassa
* Ylen Elävä Arkisto: Silikoni lähetti radiossa surisevia ja piipittäviä tietokoneohjelmia
* Kai R. Lehtosen videoita Youtubessa